Sporočilo za javnost z dne 3. 6. 2014

**Brez vloge do subvencije prehrane v novem šolskem letu**

**Pred novim šolskim letom staršem ne bo treba oddajati vlog za uveljavljanje subvencije malice in kosila. Šole bodo upoštevale uvrstitev v dohodkovni razred v odločbi o otroškem dodatku ali državni štipendiji na podlagi izmenjave podatkov med Ministrstvom za delo, družino, socialne zadeve in enake možnosti in Ministrstvom za izobraževanje, znanost in šport in ustrezno znižale višino položnice za malico in kosilo. Oddajanje vlog za subvencijo malice in subvencijo kosila zato ni potrebno, razen če družina nima veljavne odločbe o otroškem dodatku ali državni štipendiji na dan 1. 9. 2014. Še vedno pa je potrebna prijava na malico oziroma kosilo v šoli.**

S 1. 9. 2014 se bo začela uporabljati novela Zakona o uveljavljanju pravic iz javnih sredstev. Novela med drugim prinaša nov način izmenjave podatkov med Ministrstvom za delo, družino, socialne zadeve in enake možnosti in Ministrstvom za izobraževanje, znanost in šport z namenom poenostavitve uveljavljanja subvencionirane prehrane. Pred šolskim letom 2014/2015 staršem ne bo treba oddajati vlog za uveljavljanje subvencije malice in kosila, saj bodo vzgojno-izobraževalni zavodi upoštevali uvrstitev v dohodkovni razred na osnovni podatkov o povprečnem mesečnem dohodku na osebo, ugotovljenem v veljavni odločbi o otroškem dodatku ali državni štipendiji.

Na podlagi novele lahko starši vložijo vlogo za subvencijo malice in subvencijo kosila pri centru za socialno delo samo v primeru, če družina učenca ali dijaka na dan 1. 9. 2014 ne bo razpolagala z veljavno odločbo o otroškem dodatku ali državni štipendiji. Če družina nima veljavne odločbe o otroškem dodatku ali državni štipendiji na dan 1. 9. 2014, ker se ji bo npr. odločba iztekla 31. 8. 2014 ali ker otroškega dodatka ali državne štipendije sploh niso uveljavljali svetujemo, da starši avgusta 2014 vložijo vlogo za otroški dodatek/državno štipendijo. Šole bodo tudi v tem primeru upoštevale uvrstitev v dohodkovni razred v odločbi o otroškem dodatku ali državni štipendiji na podlagi izmenjave podatkov in ustrezno znižale višino položnice za malico oz. kosilo.

V primeru, da družina nima veljavne odločbe za otroški dodatek oziroma državno štipendijo in teh dveh pravic ne želi uveljavljati ali do teh pravic ni upravičena, želi pa uveljavljati subvencijo prehrane z začetkom šolskega leta 2014/2015, mora v mesecu avgustu 2014 vložiti posebno vlogo za subvencijo malice in subvencijo kosila (na novem obrazcu!) pri pristojnem centru za socialno delo.

Center za socialno delo bo uvrstitev v dohodkovni razred v teh primerih, ugotovil na način, kot velja za pravico do otroškega dodatka, subvencija pa se prizna z začetkom šolskega leta oziroma v primeru vloge, vložene od vključno 1. 9. 2014 dalje, z dnem vložitve vloge za subvencijo prehrane.

Višina subvencije malice in kosila ostaja enaka, kot je določena s trenutno zakonodajo. Do subvencije malice in subvencije kosila so upravičeni učenci oziroma dijaki, ki so prijavljeni na malico/kosilo in se redno izobražujejo. Novost je, da učencem, ki so nameščeni v rejniško družino, pripada pravica do brezplačnega kosila.

**Subvencija malice (pripada učencem in dijakom):**

**Subvencija malice oz. brezplačna malica** pripada tistim **učencem**, ki se redno izobražujejo, so prijavljeni na malico in pri katerih povprečni mesečni dohodek na osebo, ugotovljen v odločbi o otroškem dodatku, ne presega **53 % neto** povprečne plače v Republiki Sloveniji. Subvencija pripada v višini cene malice.

Subvencija malice pripada tistim **dijakom**, ki se redno izobražujejo, so prijavljeni na malico in pri katerih povprečni mesečni dohodek na osebo, ugotovljen v odločbi o otroškem dodatku ali državni štipendiji, znaša:

* **do** **42 % neto** povprečne plače v Republiki Sloveniji, pripada polna subvencija malice oz. brezplačna malica;
* **nad 42 do 53 %** neto povprečne plače v Republiki Sloveniji, pripada subvencija malice v višini 70 % cene malice;
* **nad 53 do 64 %** neto povprečne plače v Republiki Sloveniji, pripada subvencija malice v višini 40 % cene malice.

Do polne subvencije oziroma brezplačne malice so upravičeni:

* učenci in dijaki, ki so nameščeni v rejniško družino na podlagi odločbe o namestitvi v rejniško družino
* učenci in dijaki, ki so prosilci za azil
* učenci in dijaki, ki so nameščeni v zavode za vzgojo in izobraževanje otrok in mladostnikov s posebnimi potrebami oziroma v domove za učence in obiskujejo šolo izven zavoda.

|  |  |
| --- | --- |
| **PRIJAVA DIJAKA** **NA ŠOLSKO PREHRANO** | Ime in sedež šole**Srednja šola za gostinstvo in turizem Maribor****Mladinska ulica 14 a****2000 Maribor** |
| **PODATKI O VLAGATELJU** | □ mati □ oče □ druga oseba |
| Ime in priimek | Naslov |
| EMŠO |
|  |  |  |  |  |  |  |  |  |  |  |  |  |
| **PODATKI O DIJAKU** |
| Ime in priimek | Naslov |
| EMŠO | Letnik in oddelek | Izobraževalni program |
|  |  |  |  |  |  |  |  |  |  |  |  |  |

|  |
| --- |
| **PRIJAVA**  |
| **Prijavljam** **dijaka za šolsko leto \_\_\_\_\_\_\_\_\_\_\_\_\_**  □ na malico od \_\_\_\_\_\_\_\_\_\_ dalje  |

|  |
| --- |
|  □ **SOGLAŠAM**, □ **NE SOGLAŠAM**, da se dijak lahko od posameznih obrokov odjavlja sam. |

OPOMBE:

***Izjavljam, da sem seznanjen:***

- z organizacijo šolske prehrane na šoli in s pravili šolske prehrane,

- z določbo 7. člena Zakona o šolski prehrani, ki določa, da moram plačati šolsko prehrano,

- z določbo 10. člena Zakona o šolski prehrani, ki določa, da moram spoštovati pravila šolske prehrane, pravočasno odjaviti posamezni obrok, ter plačati polno ceno obroka, če obrok ne bo pravočasno odjavljen,

- s pravico do subvencioniranja šolske prehrane ter načinom uveljavljanja subvencije.

Datum: \_\_\_\_\_\_\_\_\_\_\_\_\_\_\_\_\_\_\_\_ Podpis vlagatelja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navodila

1. V rubriko »PODATKI O VLAGATELJU« vlagatelj vpiše svoje ime in priimek ter naslov (ulica, hišna številka, kraj, poštna številka). Če je vlagatelj pravna oseba (npr: zavod za vzgojo in izobraževanje otrok in mladostnikov s posebnimi potrebami, dom za učence, azilni dom, …) se vpiše ime in sedež zavoda, obrazec pa v imenu vlagatelja podpiše odgovorna oseba in ga opremi s žigom.

2. V rubriki »PRIJAVA« se označi vrsto obroka, na katero vlagatelj prijavlja dijaka in se pri posameznem obroku zapiše datum začetka.